CELEX: 62010TN0095
Language: fi
Date: 2010-02-17 00:00:00
Title: Asia T-95/10: Kanne 17.2.2010 — Cindu Chemicals ym. v. ECHA

1.5.2010   
            
            
               FI
            
            
               Euroopan unionin virallinen lehti
            
            
               C 113/65
            
         Kanne 17.2.2010 — Cindu Chemicals ym. v. ECHA
   (Asia T-95/10)
   2010/C 113/97
   Oikeudenkäyntikieli: englanti
   
      Asianosaiset
   
   
      Kantajat: Cindu Chemicals BV (Uithoorn, Alankomaat), Deza, a.s. (Valašské Meziříčí, Tšekin tasavalta), Koppers Denmark A/S (Nyborg, Tanska), Koppers UK Ltd (Scunthorpe, Yhdistynyt kuningaskunta) (edustajat: asianajajat K. Van Maldegem ja R. Cana ja solicitor P. Sellar)
   
      Vastaaja: Euroopan kemikaalivirasto (ECHA)
   
      Vaatimukset
   
   
               —
            
            
               kanne on otettava tutkittavaksi, ja se on todettava perustelluksi
            
         
               —
            
            
               riidanalainen toimi on kumottava siltä osin kuin se koskee antraseeniöljyä (antraseenipitoisuus pieni)
            
         
               —
            
            
               ECHA on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantajat vaativat osittain kumottavaksi Euroopan kemikaaliviraston (ECHA) päätöksen (ED/68/2009), jolla antraseeniöljy (antraseenipitoisuus pieni) (CAS-numero 90640-82-7) (antraseeniöljy (antraseenipitoisuus pieni)) tunnistetaan asetuksen (EY) N:o 1907/2006 (1) (REACH-asetus) 57 artiklan d ja e alakohdassa tarkoitetut kriteerit täyttäväksi aineeksi REACH-asetuksen 59 artiklan mukaisesti.
   Riidanalaisella päätöksellä, josta kantajat saivat tiedon ECHA:n lehdistötiedotteen välityksellä, antraseeniöljy (antraseenipitoisuus pieni) sisällytettiin niiden 14 kemiallisen aineen joukkoon, jotka kuuluvat REACH-asetuksen liitteeseen XIV mahdollisesti sisällytettävien erityistä huolta aiheuttavien aineiden kandidaattiluetteloon (Candidate List of Substances of Very High Concern (SVHC-aineet)). Riidanalaisen toimen mukaan antraseeniöljy (antraseenipitoisuus pieni) on tunnistettu SVHC-aineeksi, koska se aiheuttaa syöpää ja vaurioittaa perimää ja koska se on REACH-asetuksen liitteessä XIII mainittujen perusteiden mukaisesti erittäin voimakkaasti biokertyvä aine (vPvB).
   Kantajat katsovat, että riidanalainen toimi on vastoin sovellettavia, REACH-asetuksessa SVHC-aineiden tunnistamiseksi säädettyjä sääntöjä, ja esittävät kanteensa tueksi neljä oikeudellista perustetta, jotka ovat samat kuin ne, jotka on esitetty asiassa T-94/10, Rütgers Germany ym. vastaan ECHA.
   
      (1)  Kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18.12.2006 annettu Euroopan parlamentin ja neuvoston asetus (EY) N:o 1907/2006 (EUVL L 396, s. 1)